Vognene, der kan gøre dit arbejde lettere | AJ Produkter
En almindelig dag på arbejde kan indeholde mange små og store løft, men der er sjældent grund til selv at bære rundt på noget. Der findes transporthjælpemidler til stort set alle varer, uanset størrelse, vægt og situation. De fleste af dem giver også mulighed for at flytte flere ting på en gang og i en arbejdshøjde, der skåner ryggen. Men hvilken slags vogn er den bedste i hvert tilfælde? Læs og lær.
Hyldevogne egner sig, når du skal flytte flere ting på en gang. Navnet dækker over flere forskellige udgaver fra klassiske serveringsvogne til mandshøje vogne med op til fem hylder og et stort samlet lastareal. Da vognene fås i forskellige modeller og materialer, passer de til de fleste miljøer.
Lagervogne er perfekte til transport af varer på alle slags arbejdspladser. Da den øverste hylde kan slås ned, er der plads til selv rigtig store ting. På nogle modeller er den øverste hylde justerbar i højden, på andre har den fjeder, der gør, at hylden sænker sig i takt med øget vægtbelastning – alt sammen for at give den bedste arbejdshøjde.
Rullecontainere er platformsvogne med to eller flere trådvægge, som er ideelle, når du skal transportere flere enheder i forskellige størrelser, eksempelvis postpakker og kasser. Væggene holder lasten på plads, mens de åbne sider gør det nemt at læsse på og af.
Pakkevogne passer godt både til opbevaring og transport af pakker i forskellige formater. Vognene fås i flere størrelser, ofte med aftagelige sidegitre for at gøre på- og aflæsning lettere. Vær opmærksom på at fastgøre gitrene for at sikre lasten før transport.
Plukvogne gør plukarbejdet nemmere både på lageret og værkstedet og egner sig til transport af lettere gods. Nogle er udstyret med en stige, der kan slås ud og øge plukhøjden med 60 cm. Fås med en eller flere hylder, der alle har høje kanter for at forhindre lasten i at falde af.
Transportvogne anvendes som navn på flere forskellige typer vogne. Fælles for de robuste varianter er, at de passer til fragt af omfangsrige materialer og ses ofte på lagre, byggepladser og i industrien. Desuden anvendes betegnelsen ”transportvogn” også til lette vogne, der passer til eksempelvis skoler, hospitaler og butikker.
Langgodsvogne er en fremragende mulighed til transport af tunge, store og virkelig lange varer, såsom brædder, rør og stænger. Fås i flere forskellige længder, hvoraf den største er i stand til at laste 3,5 tons.
Palleløftere er effektive som hjælpemiddel, når godset står på paller og kræver løftekraft – de kan løfte lidt over to tons. De fås med forskellige hjultyper til forskellige anvendelsesområder. Singlehjul egner sig til lettere last på jævnt underlag, mens boogiehjul passer til tungere last på ujævne gulve, ramper og tærskler.
Sækkevogne gør det nemt at flytte enkelte større genstande, endda temmelig tunge. Fås i forskellige konstruktioner, hvor nogle faktisk er designet til flytning op og ned ad trapper.
Hyldevogn, 4 hylder, 1200x425 mm
Vælg indretning, der kan vokse med din virksomhed
> Sundhed og ergonomi > Lager > Industri